钦定古今图书集成/理学汇编/文学典/第258卷 > 刘勰文心雕龙 > 《小言》前人
## 钦定古今图书集成/理学汇编/文学典/第258卷 > 刘勰文心雕龙 > 《小言》前人

醯鸡伺晨驾蚊翼，毫端棘刺分畛域。蛛丝结构聊荫
息，蚁垤崔嵬不可陟。

《晋书顾恺之传》：“桓元时与恺之同在殷仲堪坐，共作
了语。恺之先曰：‘火烧平原无遗燎’。元曰：‘白布缠根树
旒旐’。仲堪曰：‘投鱼深泉放飞鸟’。复作危语。元曰：‘矛头
淅米剑头炊’。仲堪曰：‘百岁老翁攀枯枝’。有一参军云：
‘盲人骑瞎马临深池’。仲堪眇目惊曰：‘此太逼人’。因罢。